《拟寒山自述 其九》
宋代·释咸静

莫笑我自述，粗言无义理。岂为骋文辞，因笔写其志。

百年呼吸间，何用苦较计。劝汝莫痴毒，无常忽忽至。

作者简介：释咸静，俗姓高，楚州山阳（今江苏淮安）人。住楚州胜因寺，号戏鱼，为南岳下十四世，泐潭应乾禅师法嗣。后居涟漪天宁寺，卒，年七十一。《嘉泰普灯录》卷一○、《五灯会元》卷一八有传。今录诗二十九首。